Diari Oficial de la Generalitat Valenciana


Sumari del DOGV 4443, del 19-02-2003 (2003/1800)

RESOLUCIÓ de 31 de gener de 2003, de la Direcció General de Producció Agrària, per la qual es fa publicitat del Pla d'Innovació Tecnològica amb vigència per a l'exercici 2003, en relació amb l'orde sobre mesures d'estímul i suport per a la promoció de noves tecnologies en maquinària i equipaments agraris.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1800


Data del document
:   31-01-2003

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * suport econòmic
    * innovació
    * ajuda a l'agricultura
    * mecanització agrària
    * equip agrícola
    * ajuda pública
    * combustible
    * programa d'actuació
    * modernització de l'explotació agrària

RESOLUCIÓ de 31 de gener de 2003, de la Direcció General de Producció Agrària, per la qual es fa publicitat del Pla d'Innovació Tecnològica amb vigència per a l'exercici 2003, en relació amb l'orde sobre mesures d'estímul i suport per a la promoció de noves tecnologies en maquinària i equipaments agraris. [2003/X1800]
  
En l'article 2 de l'Orde de 13 de juliol de 1993, de la Conselleria d'Agricultura, Pesca i Alimentació, per la qual es regula l'aplicació a la Comunitat Valenciana de les ordes ministerials de 19 de febrer de 1993 i de 22 d'octubre de 1997, sobre mesures d'estímul i suport per a la promoció de noves tecnologies en maquinària i equipaments agraris, s'estableix que per als exercicis 1994 i següents es publicaran, a través de resolució de la Direcció General de Producció i Indústries Agràries, les competències de la qual les assumix actualment esta direcció general, els respectius plans d'innovació tecnològica vigents per a cada exercici. D'acord amb això, resolc:
  
Aprovar el Pla d'Innovació Tecnològica per a l'exercici 2003, amb la relació de maquinària i equipaments subvencionables que s'indica en l'annex.
  
València, 31 de gener de 2003.- El director general de Producció Agrària: Enrique Bellés Llopis.
  
ANNEX
  
Pla d'Innovació Tecnològica per a l'any 2003
  
El Pla d'Innovació Tecnològica per a l'any 2003 pretén millorar els sistemes de producció i qualitat agraris mitjançant l'ús en comú de les noves tecnologies, la utilització de tècniques que milloren les faenes agrícoles i alhora afavorisquen el medi ambient amb pràctiques que estalvien energia i reutilitzen els subproductes com a esmenes, com també millorar les condicions de treball en el medi rural.
  
Sobre la base de l'Orde de 31 de març de 1999, de la Conselleria d'Agricultura, Pesca i Alimentació (DOGV núm. 3478, de 21.4.99), les agrupacions de l'apartat 1 a) i les de l'1 b) de l'Orde Ministerial de 19 de febrer de 1993 les explotacions de les quals es troben situades a parcs naturals o zones de protecció especial, podran aconseguir subvencions fins al 40% amb fons de la Generalitat Valenciana, tot això condicionat a l'existència de fons en l'exercici pressupostari corresponent.
  
1. Tecnificació de les faenes de sembra i plantació en cultius hortofructícoles
  
1.1 Sembradores directes.
  
1.2 Equips d'anivellament amb làser i desempedregadores.
  
1.3 Trasplantadores.
  
1.4 Equips combinats de sembra i preparació del terreny.
  
1.5 Equips multifuncionals per a la preparació del terreny en la sembra de l'arròs.
  
1.6 Equips especials de birbada entre línies de cultius.
  
2. Millora de les instal·lacions dels hivernacles i vivers destinats a producció hortofructícola.
  
2.1 Equips especials de tractaments i fertirrigació.
  
2.2 Equipament automàtic per a hivernacles.
  
2.3 Sembradores de precisió.
  
2.4 Barrejadores de substrats.
  
3. Mecanització de la col·locació i recollida de proteccions plàstiques.
  
3.1 Equips combinats per a trasplantament i encoixinament.
  
3.2 Maquinària per a la recollida i recuperació de plàstics.
  
3.3 Maquinària per a la col·locació de plàstics.
  
4. Distribució i manipulació de productes fitosanitaris, adobs i esmenes.
  
4.1 Aplicadores'colgadores de fem, compost i llots.
  
4.2 Nous equips de tractaments fitosanitaris.
  
4.3 Nous equips d'aplicació d'herbicides.
  
4.4 Nous equips de distribució de fertilitzants minerals.
  
4.5 Emmagatzematge i distribució d'adobs líquids.
  
4.6 Equips automotrius per a adobament i tractaments en el cultiu de l'arròs.
  
5. Mecanització de les faenes d'esporgada i formació de la planta.
  
5.1 Equips d'esporgada automàtica.
  
5.2 Recollidores i trituradores de restes d'esporgada.
  
5.3 Lligadores i altres equips per a formació d'emparrats i faenes connexes.
  
6. Recol·lecció mecanitzada de productes hortofructícoles.
  
6.1 Veremadores i remolcs especials.
  
6.2 Recol·lectores d'hortalisses.
  
6.3 Arrancadores i plataformes auxiliars.
  
6.4 Equips de recol·lecció en cultius llenyosos i herbacis: plataformes, espolsadors, recollidores pneumàtiques, netejadores, assecadors, peladores, carretons i elements d'ajuda a la paletització.
  
7. Subministrament de combustible per a usos agrícoles a zones desfavorides.
  
7.1 Equipament automàtic per a distribució i subministrament de gasoil agrícola.
  
8. Altres.
  
8.1 Plataformes per al transport per carretera de la maquinària utilitzada en diversos cultius.
  
8.2 Maquinària per a l'adequació de les conduccions d'aigua de reg.
  
8.3 Equips per a destrucció i incorporació al sòl de les restes de collites i cultius.
  
8.4 Carregadores telescòpiques.
  
8.5 Altres tipus de maquinària que complisquen les finalitats del Pla d'Innovació a criteri de la Direcció General, amb informe tècnic previ.